作者：吴文英
词牌/韵律：一寸金

paragraphs: 秋压更长，看见姮娥瘦如束。
正古花摇落，寒蛩满地，参梅吹老，玉龙横竹。
霜被芙蓉宿。
红绵透、尚欺暗烛。
年年记、一种凄凉，绣幌金圆挂香玉。
顽老情怀，都无欢事，良宵爱幽独。
叹画图难仿，橘村砧思，笠蓑有约，莼洲渔屋。
心景凭谁语，商弦重、袖寒转轴。
疏篱下、试觅重阳，醉擘青露菊。